[bookmark: _Hlk102996728]Na temelju članka 35. Zakona o vlasništvu i drugim stvarnim pravima (NN, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), članka 104. stavak 1. točka 2. Zakona o komunalnom gospodarstvu (NN 68/18, 110/18, 32/20, 145/24) i članka 32. Statuta Grada Pregrade („Službeni glasnik Krapinsko – zagorske županije“, broj 06/13, 17/13, 7/18, 16/18 - pročišćeni tekst, 5/20, 8/21, 38/22 i 40/23) Gradsko vijeće grada Pregrade na __. sjednici održanoj _________. godine donosi
Odluku
 o izmjeni i dopuni Odluke o davanju na korištenje i u zakup javnih površina
 i zemljišta u vlasništvu Grada Pregrade
Članak 1.
U Odluci o davanju na korištenje i u zakup javnih površina i zemljišta u vlasništvu Grada Pregrade („Službeni glasnik Krapinsko – zagorske županije“, broj 27/22) članak 29. mijenja se i glasi: 
Ovisno o namjeni, utvrđuje se visina zakupnine, odnosno naknade, kako slijedi:
1. kiosci, montažni objekti, pokretne naprave:
· za ugostiteljsku djelatnost 9,00 € /m2 / mjesečno
· za trgovačku djelatnost 9,00 € / m2 /mjesečno
· uslužna i druga djelatnost 7,00 € / m2/ mjesečno
2. ugostiteljske terase - sezonski (01.04.-31.10.) 9,00 € / m2/ mjesečno
3. javne površine ispred trgovina koje se koriste za izlaganje i prodaju robe 0,50 € / m22/ dnevno
4. zabavne radnje i zabavni parkovi 100,00 € / dan
5. prodaja putem automata 3,00 € / m2/ dan
6. izvođenje građevinskih radova 0,60 €  / m2/ dnevno
7. javne površine koje se koriste u prezentacijske svrhe:
· izlaganje automobila, opreme 15,00 €  / m2 / dan
· ostale pokretne naprave 10,00 € / m2/ dan
8. prigodne prodaje povodom vjerskih i državnih blagdana, te gradskih manifestacija:
· prodajni stolovi 20,00 € / m2 / dnevno
· izlaganje robe 10,00 € / m2 / dnevno
· ugostiteljski objekti za prodaju hrane i pića 30,00 €/m2/dnevno, 
· vinarske kućice za prezentaciju i prodaju vlastitih vina i drugih vlastitih proizvoda 30,00 € / m² / dnevno
· naprave za prodaju plodina te pripremu i prodaju jednostavnih ugostiteljskih usluga (kokice, palačinke, lepinje i sl.) 25,00 €  / m2 / dnevno
9. prigodna prodaja božićnih drvca 30,00 €/ po prodajnom mjestu/ dnevno
10. prigodna prodaja cvijeća i svijeća za blagdan „Svih svetih“ -30,00 €/po prodajnom mjestu/ dnevno
11. privremeno korištenje javnih površina od strane politički stranaka 10,00€ / m2/ dnevno.

Članak 2.
Ova Odluka o izmjeni i dopuni Odluke stupa na snagu osmog dana od dana objave u „Službenom glasniku Krapinsko - zagorske županije“. 

